สวัสดี​ค่ะ.. ​ ดิฉันมีเรื่องจะเรียนถามคะว่าขณะมีเพศสัมพันธุ์​แล้วมีเลือดออกเกิดจากสาเหตุใด อีกอย่างนึงดิฉันมีบุตร1คนและทำหมันแล้วคะ... มีวิธีการรักษาเบื้องต้นหรือไม่คะ
สวัสดีค่ะ การมีเลือดออกขณะมีเพศสัมพันธ์ อาจเกิดจาก- การมีเพศสัมพันธ์ที่รุนแรง ใช้ท่าทางพิศดาร หรือขนาดอวัยวะเพศชายที่ใหญ่เกินไป อาจมีผลทำให้เยื่อบุช่องคลอดเกิดการบาดเจ็บ มีการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน- มีการติดเชื้อในช่องคลอด ซึ่งมักมีตกขาวที่ผิดปกติร่วมด้วย- มีติ่งเนื้อที่ปากมดลูก- มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย- มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยร่วมด้วยหากเลือดเพิ่งออกเพียงครั้งเดียว อาจสังเกตอาการไปก่อน หากยังคงมีเลือดออกทุกครั้งที่มีเพศสัมพันธ์ หรือมีอาการเลือดออกกะปริดกะปรอยผิดปกติร่วมด้วย หรือมีตกขาวที่ผิดปกติหรือปวดท้องน้อย แนะนำควรไปพบสูติ-นรีแพทย์เพื่อตรวจหาสาเหตุค่ะ